proxectonos/corpus_dominio_legal_administrativo_tmp huggingface dataset:
15/06/2012 | Administración LocalMunicipal
Ponteceso
Intervención - Tesouraría
Aprobación inicial padrón fiscal da taxa de recollida de residuos sólidos urbanos do exercicio 2012

Padrón da taxa pola prestación do servizo de recollida de residuos sólidos urbanos correspondente ao exercicio 2012. O alcalde por resolución nº 153/2012 do día 6 de xuño resolveu: Primeiro.- Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2012 segundo a proposta presentada polo servizo de tesourería do concello, cós seguintes datos: SEGUNDO.- Expoñer ao público todos os datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días hábiles contados a partir do día seguinte á publicación do presente edicto no Boletín Oficial da Provincia, servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra as liquidacións que son obxecto de notificación colectiva se poderá interpoñer, perante a alcaldía deste concello, o recurso de reposición regulado no artigo 14.2 do RDL 2/2004, de 5 de marzo polo que se aproba o Texto refundido da lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. CUARTO.- Contra a resolución do recurso de reposición poderase interpor, perante o xulgado do contencioso-administrativo competente, recurso contencioso-administrativo no prazo de dous meses. QUINTO.- A recadación da taxa pola prestación do servizo de recollida de residuos sólidos urbanos correspondente ao exercicio 2012, será realizada pola Deputación Provincial da Coruña, por delegación da Corporación Municipal deste Concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso, 6 de xuño de 2012. O alcalde Asdo.: José Luis Fondo Aguiar
15/06/2012 | Administración LocalMunicipal
Narón
Licenza

EDICTO Solicitouse por JON Y M.ª DOLORES, S. C. (J-70257910) licenza municipal para acondicionamento dun local destinado a actividade de cafetería dunha taza, emprazado na Avda. Cataluña, n.° 25, esq. r/ Ares, A Gándara, cumprindo co disposto no art.36, apartado a) n.° 5 do Regulamento xeral de policía de espectáculos públicos e actividades recreativas, do 27 de agosto de 1982, sométese o expediente orixinado a información pública, podendo ser examinado no Departamento de Obras e Urbanismo deste Concello polo prazo de DEZ DÍAS hábiles –que comenzará a contarse dende o seguinte ó da inserción do presente edicto no Boletín Oficial da Provincia–, podendo no devandito período presentar contra o mesmo as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 31 de maio do ano 2012. O SECRETARIO XERAL Asdo.–ALFONSO DE PRADO FERNÁNDEZ-CANTELI
15/06/2012 | Administración LocalMunicipal
Vilarmaior
Modificación de créditos

O Pleno na sesión celebrada o día 08 de xuño de 2012, aprobou inicialmente o expediente de modificación de créditos nº 3/2012, suplemento de crédito e crédito extraordinario, financiado co remanente líquido de tesourería, por importe de 42.609,05 €, dentro do vixente orzamento do ano 2012. En cumprimento do disposto no artigo 177.2 en relación co 169 do RDL 2/2004 do 05 de marzo, polo que se aproba o texto refundido da Lei reguladora das facendas locais, se expón ao público, polo prazo de quince días hábiles, a fin de que durante o mesmo, que empezará a contarse desde o día seguinte ao da inserción do presente anuncio no Boletín Oficial da Provincia, os interesados poidan formular as alegacións ou reclamacións que estimen oportunas. De non presentarse reclamacións durante dito prazo, o expediente considerarase definitivamente aprobado. Vilarmaior, 08 de xuño de 2012. O ALCALDE, Carlos Vázquez Quintián
15/06/2012 | Administración LocalMunicipal
Vilarmaior
Exposición pública de proxecto

No pleno do día 08 de xuño de 2012, aprobouse o proxecto “Rede de saneamento na parroquia de Torres, Vilarmaior (A Coruña), clave: OH.315.1007. Proxecto que se somete a información pública, polo prazo de vinte días hábiles, contados a partir do día seguinte ao da publicación do presente anuncio, puidendo os interesados, durante dito prazo, presentar as alegacións que estimen convenientes. Vilarmaior, 08 de xuño de 2012. O ALCALDE, Carlos Vázquez Quintián
15/06/2012 | Administración LocalMunicipal
Miño
Decreto Alcaldía

Logo de ver o disposto no art.320 do Real Decreto Lexislativo 3/2011, de 14 de novembro, polo que se aproba o texto refundido da Lei de contratos do sector público, e o disposto no art.21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, no que se establece que corresponde ao órgano de contratación a designación dos membros integrantes da Mesa de Contratación, esta Concellería de Goberno, en virtude da delegación conferida por Resolución de Alcaldía nº 711/11 (20.06.2011) e en uso das atribucións que lle confire o ordenamento xurídico, pola presente RESOLVE: 1º.- Designar como membros da Mesa de Contratación, nos expedientes de contratación competencia da Alcaldía, as persoas que se relacionan a continuación: O alcalde – presidente: don Juan Antonio Maceiras Barros. Suplente: don Jesús Veiga Sabín. A secretaria municipal: dona Alejandra Rodríguez Menéndez. Suplente: A persoa designada como secretario accidental. O interventor municipal: don Francisco Javier Ulloa Arias. Suplente: A persoa designada como interventor accidental. O arquitecto municipal: don Ignacio Pedrosa Pérez. Suplente: O enxeñeiro técnico municipal: don Juan Cheda Quintana. A concelleira dona Eva Vilariño González. Suplente o concelleiro don Francisco Rey Mallo. Secretario O tesoureiro municipal: don Emilio Caínzos Quintás. Suplente: A persoa designada como tesoureiro accidental.2º.- Proceder á publicación do presente decreto no Boletín Oficial da Provincia en cumprimento do art.21.4 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. Miño, 5 de xuño de 2012 A Concelleira delegada do área de servizos económico – financeiros, administrativos e de persoal. Asdo.- Eva Vilariño González.
12/06/2012 | Administración LocalMunicipal
Ferrol
Licenza

Solicitada por Campsa Estaciones de Servicio S. A. Iicenza municipal para a instalación e apertura da actividade de ampliación de estación de servizo (depósito de GLP), na Estrada C-646, PK 2,00, sométese a información pública por período de vinte días hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e ou observacións que se estimen oportunas, de conformidade co disposto no art.8 do Decreto 133/2008, do 12 de xuño de Avaliación de Incidencia Ambiental. Ferrol, 29 de maio de 2012. O concelleiro delegado da Área de Medio Ambiente, Urbanismo, Servizos e Seguridade. Asdo. Guillermo Evia Pérez
12/06/2012 | Administración LocalMunicipal
Cambre
Aprobación provisional da modificación íntegra da Ordenanza fiscal núm.13 reguladora da taxa por ocupación do subsolo, solo e voo da vía pública

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 31 de maio de 2012, adoptou, entre outros, os seguintes acordos: Primeiro: Aprobar provisionalmente a modificación íntegra da Ordenanza fiscal núm.13, reguladora da taxa por ocupación do subsolo, solo e voo da vía pública. Segundo: Expoñer ao público no taboleiro de anuncios do concello o acordo provisional, así como o texto completo da ordenanza fiscal modificada durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Terceiro: Publicar no Boletín Oficial da Provincia o acordo definitivo que, unha vez transcorrido o período de exposición pública procede adoptar, así como o texto da ordenanza modificada. Cuarto: Esta ordenanza fiscal definitivamente aprobada, comezará a aplicarse a partir do día seguinte ao da publicación do seu texto íntegro no Boletín Oficial da Provincia, e manterase vixente ata a súa modificación ou derrogación expresa. Cambre, 4 de xuño de 2012 A concelleira delegada de Economía, Facenda, Promoción Económica e Consumo (RA núm.1000, do 17/6/2011) Marta María Vázquez Golpe
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23897. Comunidade de Usuarios da Traída de Augas Fonte da Carga. Concello de Rianxo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 30 de maio de 2012 e como resultado do expediente incoado ó efecto, outorgóuselle á Comunidade de Usuarios da Traída de Augas Fonte da Carga, unha concesión dun caudal de auga de 0,107 l/s procedente dun manancial situado no lugar de Buhía, na parroquia de Araño (Santa Baia), no concello de Rianxo (A Coruña), con destino ao abastecemento. Número Expte.: DH. A15.23897 Santiago de Compostela, 30 de maio de 2012 A subdirectora xeral de Xestión do Dominio Público Hidráulico Shamraiz Honrrubia Van Ginkel. Romero Orrala Vacarisas
12/06/2012 | Administración LocalMunicipal
Narón
Intervención
Aprobación inicial de expediente de modificación de créditos 1/2012 do Padroado de Cultura

EDICTO O Pleno do Concello, en sesión celebrada o día 31 de maio de 2012, acordou aprobar o expediente de modificación de créditos n.º 1/2012 do Padroado de Cultura, financiado na súa totalidade con remanente líquido de tesourería. Sométese ao trámite de información pública que se efectuará no prazo de quince días hábiles, a contar dende o seguinte á data de publicación deste edicto no B. O. P., ao abeiro do disposto no art.169 do RDL 2/2004, do 5 de marzo, que aproba o texto refundido da Lei reguladora de facendas locais, en relación co 177 da mesma norma, para que os interesados podan formular as alegacións que consideren oportunas. No entanto, se contra o mesmo non se formulasen reclamacións, quedará definitivamente aprobado. A estes efectos faise público o resumo por capítulos do orzamento do Concello, coas modificacións aprobadas no ano que está a correr: GASTOS INGRESOS O que se publica aos efectos da lexislación citada, facendo constar que contra a aprobación definitiva poderá interpoñerse directamente recurso contencioso-administrativo ao abeiro do previsto no artigo 171 do RDL 2/2004, do 5 de marzo, que aproba o texto refundido da Lei reguladora de facendas locais, no prazo de dous meses, contados a partires da data na que se produza a súa aprobación definitiva expresa ou tácita. Narón, a 05 de xuño de 2012. O ALCALDE Asdo.: José M. Blanco Suárez
12/06/2012 | Administración LocalMunicipal
Arteixo
Secretaría Xeral
Resolución de delegación de competencias da Alcaldía na tramitación e resolución de expedientes urbanísticos

ANUNCIO Con data trinta e un de maio de dous mil doce, o Sr. alcalde-presidente, D. Carlos Calvelo Martínez, ante a secretaria xeral, dictouse RESOLUCIÓN DE DELEGACIÓN DE COMPETENCIAS DA ALCALDÍA NA TRAMITACIÓN E RESOLUCIÓN DE EXPEDIENTES URBANÍSTICOS, do seguinte teor: “Visto que con data de hoxe, por D.ª Virginia Pérez Torres, xurista de Urbanismo, emitiuse informe xurídico poñendo de manifesto que o expediente de obra maior n.º 48/10, substanciado a instancia de D. Antonio García Pombo, peticionando licenza para substitución de cuberta de edificio sito na praza da Constitución, n.º 7 de Meicende, de conformidade co proxecto redactado polos arquitectos D. Oliver Alejandro Omedes Carvajales e D. Ciprian Stefan Pita de la Vega Copeland, e visado polo COAG o 14-10-2010, está incurso en causas de incompatibilidade xa que un dos proxectistas das obras ostenta o cargo da alcalde deste Concello. Visto que no departamento de urbanismo obran outros expedientes nos que consta que o actual alcalde é o proxectista pola súa condición de arquitecto que exercía con anterioridade á ostentar este cargo. En virtude das competencias recoñecidas na lexislacion vixente a esta Alcaldía, concretamente no art.21.1.ª) da Lei 7/1985, do 2 de abril, reguladora das bases de réxime local, en orde a dirixir o Goberno e a Administración municipais, e visto o artigo 43 apartados 4 e 5 do ROF e art.44 do mesmo texto legal que regulan as delegacións especiais en calquera concelleiro e o procedemento a seguir RESOLVÍN PRIMEIRO.–Delegar polos motivos expostos, no primeiro teniente de alcalde do Concello de Arteixo, D. JORGE VICENTE PIAMBA ABOURICH, toda a tramitación e resolución dos expedientes urbanísticos nos que o actual alcalde, D. Carlos Calvelo Martínez teña algunha intervención profesional nos mesmos. SEGUNDO.–O presente decreto surtirá efectos a partir do día seguinte ao da data do mesmo. TERCEIRO.–Proceder á publicación do presente decreto no Boletín Oficial da Provincia. CUARTO.–Dar conta ao Pleno da Corporación na primeira sesión que se celebre. QUINTO.–Comunicar o contido da presente resolución ao concelleiro designado e aos interesados nos procedemenos aos efectos oportunos”. En Arteixo, a 31 de maio de 2012. O SR. ALCALDE-PRESIDENTE Asdo.: CARLOS CALVELO MARTÍNEZ ALCALDE-PRESIDENTE
12/06/2012 | Administración LocalMunicipal
Boiro
Delegación de funcións da Alcaldía

Considerando que o día 5 de xuño de 2012, o señor alcalde ausentarase do termo municipal por ter que asistir en Madrid ó acto de entrega da marca de calidade turística Q as praias deste Concello. Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear alcalde en funcións ao primeiro Tenente de Alcalde don Fernando Manuel García Diéguez o día 5 de xuño de 2012. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día ó de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ó Pleno na seguinte sesión ordinaria que se convoque. Boiro, 4 de xuño de 2012. O alcalde, Ante min, A secretaria, Asdo. Juan José Dieste OrtiGueira. Asdo. Raquel B. Bahillo Varela.
12/06/2012 | Administración LocalMunicipal
Vilasantar
Exposición pública da conta xeral do exercicio 2011

Formulada e rendida a Conta Xeral desta Entidade correspondente ao exercicio 2011, integrada polas contas e estados a que fai referencia o artigo 209 do R. D. L.2/2004, do 5 de marzo, polo que se aproba o Texto refundido da lei reguladora das facendas locais, e informada pola Comisión Especial de Contas, exponse ao público, cos documentos que a xustifican, na Secretaría deste Concello, durante quince días hábiles, contados a partir do seguinte ao da inserción do presente anuncio no Boletín oficial da Provincia, co obxecto de que os interesados poidan examinala e formular por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 193 do citado texto legal e demais disposicións concordantes vixentes. Vilasantar, 1 de xuño de 2012 O alcalde Fernando Pérez Fernández
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30228. Restablecemento da zona de paso

CLAVE: DH W.15.30228 D. Sergio Filgueira Brandon con CIF XXXXXXXXX, e con enderezo en Rúa Portugal, nº 23, 1 º. 15100 Carballo. Solicita AUTORIZACIÓN para restablecemento da zona de paso, na zona de Dominio Público Hidráulico e policía do río Taboada, no lugar de Casaldares, nº 22, na parroquia de Entrecruces, no T. M. de Carballo. As obras solicitadas consisten na restablecemento da zona de paso mediante a construcción de muros de pedra e retirada de parte do antigo estercoleiro O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 30 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
12/06/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación Plan Vías Provinciales 2012 Primera Fase

La Exma. Deputación da Coruña, en sesión celebrada o 25-5-2012 aprobou O PLAN VIAS PROVINCIALES 2012 PRIMERA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 29-5-2012 O PRESIDENTE, O SECRETARIO, Asdo: Diego Calvo Pouso Asdo: José Luis Almau Supervía
12/06/2012 | Administración LocalMunicipal
Ferrol
Policía Local
Notificacións de propostas de sanción

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de propostas de sanción dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidad coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Medio Ambiente, Urbanismo, Servicios e Seguridade, no prazo de 20 días naturais desde a presente publicación, que será presentado ou remitido ao Rexistro Xeral do Concello de Ferrol, sito na Praza de Armas s/n, Ferrol A Coruña. "Lugar e forma de pagamento:1) Deberá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco;2) mediante ingreso na conta 0046-0021-72-0000077140 do Banco Galego debendo indicar o nº de expediente, nome do infractor e matrícula ou ben,3) mediante xiro postal dirixido ao IMFACOFE situado nas dependencias do Concello de Ferrol, situado na Pz de Armas s/n 15402 Ferrol (A Coruña)” O que se publica para coñecemento dos interesados Ferrol a 29 de maio de 2012 O Instructor do Procedemento FDO: José Antonio Chao Cabana
12/06/2012 | Administración LocalMunicipal
Arteixo
Contratación, Bens e Patrimonio
Formalización do contrato da obra de ampliación da rede de saneamento na zona do lugar de Nostián

Comunícase que no procedemento de contratación da obra “AMPLIACIÓN DA REDE DE SANEAMENTO NA ZONA DO LUGAR DE NOSTIÁN”, a sinatura do contrato co adxudicatario sinalado no apartado catro do presente anuncio, efectuose o día 31 de maio de 2012 ás 14:00 horas, na Secretaría Xeral do Concello, sendo os datos da licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente:2011/001/000020 a) Descrición do obxecto: “AMPLIACIÓN DA REDE DE SANEAMENTO NA ZONA DO LUGAR DE NOSTIÁN” b) Lugar de execución: ARTEIXO c) Prazo de execución: O prazo de execución será de 30 días naturais a) Contrato non suxeito a regulación harmonizada b) Tramitación: ordinaria c) Procedemento: negociado sen publicidade d) Forma: selección da oferta economicamente máis vantaxosa con varios criterios. Aplicación dos criterios de adxudicación Obtivo as seguintes puntuacións finais: CONSTRUCCIONES PAN Y DÍAZ, S. L. CON CIF: B-15021116 101.499,08 euros IVE ENGADIDO Foi adxudicado por Decreto de Alcaldía de data 4 de maio de 2012 Arteixo, 31 de maio de 2012 Por delegación, Decreto nº: 143/2012 Asdo.- María José Riveiro Martínez CONCELLEIRA DE SERVIZOS ECONÓMICOS
12/06/2012 | Administración LocalMunicipal
Arteixo
Secretaría Xeral
Vehículos abandonados

POLICÍA LOCAL VEHÍCULOS ABANDONADOS Presumido o abandono dos vehículos que de seguido se relacionan, segundo o establecido no artigo 86 da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial, aprobado polo Real decreto lexislativo 339/1990, do 2 de marzo, e a fin de que sirva de notificación aos seus propietarios nos termos establecidos no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a seguinte relación co fin de que as persoas que acrediten ser os seus lexítimos donos procedan a retiralos dentro dun prazo de 15 días, contados a partir do seguinte ao da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano e á súa baixa de oficio no rexistro central de vehículos. RELACIÓN DE VEHÍCULOS: Arteixo, 31 de maio de 2012. Carlos Calvelo Martínez Alcalde-presidente do Concello de Arteixo
12/06/2012 | Administración LocalMunicipal
Tordoia
Padrón taxa recollida lixo 2012

Aprobado pola Xunta de Goberno Local en sesión celebrada o día 05/06/2012 o padrón fiscal da taxa polo servizo de recollida de lixo para 2012, sométese a información pública para a súa notificación colectiva de acordo co disposto no artigo 102.3 da lei 58/2003, de 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e no taboleiro de edictos do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1º. Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2º.-Contencioso-Administrativo, perante o Xulgado do Contencioso Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3º.- Poderá interpoñerse calquera outro recurso que aos interesados lles conveña. Tordoia, 5 de Xuño de 2012 O Alcalde, Asdo.: Antonio Pereiro Liñares
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

Por esta Xefatura Territorial e a instancia da Asociación Deportiva “Veiga da Nata”, titular do Tecor Societario C-10.121 “Veiga da Nata” con domicilio social a efectos de notificación na rúa María Pita n° 11-13- 2°I, 15.320 As Pontes, instrúese expediente para a AMPLIACION de 558,53 has pertenecientes as parroquias de San Mamede de Somete, O Freixo, As Pontes e O Deveso (concello de As Pontes). O que se fai público para xeral coñecemento, sinalándose o prazo de vinte días contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos 5ª planta, c/ Vicente Ferrer n° 2 – A Coruña, e donde poderán ver as características da AMPLIACION e presentar durante o mesmo prazo as alegacións que puideran estimar convenientes ao respecto. A Coruña, 23 de maio de 2012 O Xefe Territorial da Consellería de Medio Ambiente, Territorio e Infraestruturas Hernan Gonzalo Enebral Borne
12/06/2012 | Administración LocalMunicipal
O Pino
Anuncio de licitación contrato de xestión, montaxe e organización da festa dos maiores 2012

1.- Entidade adxudicadora - Concello de O Pino 2.- Obxecto do contrato - Xestión, montaxe e organización da Festa dos Maiores 2012 3.- Tramitación do procedemento - Procedemento aberto, varios criterios de adxudicación - tramitación ordinaria 4.- Tipo de licitación - 34.000 € (Valor estimado 31.482 € - IVA 2.518,56 € ) 5.- Garantías esixidas - Definitiva (5% do orzamento de adxudicación excluido o IVE) 6.- Clasificación - Non se esixe 7.- Presentación de ofertas - Na Casa Consistorial no prazo de 15 días a contar dende o último anuncio publicado (publicaranse anuncios no BOP, no DOGA e no perfil de contratante) 8.- Apertura de plicas - 2º día hábil seguinte á finalización do prazo de presentación de proposicións 9.- Datos da entidade adxudicadora - Concello de O Pino - Dirección Pedrouzo, Arca 15821 O Pino - Teléfono 981 511002 - Fax 981 511123 - Perfil de contratante: concellodeopino. com O Pino, 8 de xuño de 2012 O ALCALDE Manuel Taboada Vigo
12/06/2012 | Administración LocalMunicipal
Dumbría
Conta xeral 2011

Formulada e rendida a conta xeral do orzamento deste Concello correspondente ao exercicio 2011, e informada pola comisión especial de contas, en sesión de 31 de maio de 2012, sométese a exposición pública, cos documentos xustificativos, polo prazo de 15 días hábiles, contados dende o seguinte o da publicación deste anuncio no BOP, a fin de que, durante o devandito prazo e os oito días seguintes ao mesmo, poidan formularse as reclamacións, reparos ou observacións que se consideren pertinentes, os cales deberán dirixirse ao señor alcalde. Dumbría, 31 de maio de 2012 O ALCALDE, José Manuel Pequeño Castro
12/06/2012 | Administración LocalMunicipal
Cee
Baixas de oficio no padrón de habitantes

Por resolución da alcaldía nº 465/2012, de data 4 de xuño de 2012, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 5 de xuño de 2012 A alcaldesa Zaira Rodríguez Pérez
12/06/2012 | Administración LocalMunicipal
Oroso
Aprobación inicial ordenanza prezo público escola infantil municipal

O Pleno da Corporación, en sesión celebrada o 31 de maio de 2012, adoptou acordo de aprobación inicial dos seguinte expedientes: Cumprindo o disposto no artigo 49 da lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 1 de xuño de 2012 O alcalde-Presidente Manuel Mirás Franqueira
12/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso, sobre bens e dereitos afectados por instalacións de subministro de gas (expediente: 5-0/2011)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións do gasoduto de distribución denominado ramal de subministración en 10 bar a Carral, de 6.221 m. de lonxitude, discorrendo polos termos municipais de Culleredo, Cambre e Carral (expte. n° 5-0/2011), por resolución da Dirección Xeral de Industria, Enerxía e Minas de data 28 de marzo de 2012, a favor da entidade beneficiaria “GAS GALICIA SDG, S. A.” con enderezo na rúa Lisboa, s/n, Edificio Área Central, Local 31 HIJ,15707- Santiago de Compostela (A Coruña). Esta Xefatura Territorial acorda sinalar os días 9, 10, 11, 12, 16, 17 e 19 de xullo de 2012 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de gas natural, contidos na relación de fincas que se expón xunto con esta resolución no taboleiro de edictos dos Concellos de Culleredo, Cambre e Carral, deducida da que se someteu a información pública no DOG e BOP de data 28/10/2011 e nos xornais “La Voz de Galicia” e “La Opinión” de data 21/10/2011, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas das referidas Casas Consistoriais. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 24 de maio de 2012 A xefa territorial, Susana Vázquez Romero
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30385. Construcción dun establo

CLAVE: DH W.15.30385 Fina A Xesteira, S. A. T. con CIF V15969587, e con enderezo en Lamas, nº 9, Lamas. Zas. Solicita AUTORIZACIÓN para ampliación explotación, na zona de policía do río Zas, no lugar de Lamas, na parroquia de Lamas, no T. M. de Zas. As obras solicitadas consisten na ampliación de explotación gandeira mediante construcción dun novo establa cunhas dimensións de 48,00 x 26,30 m. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 30 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. Delioma Felix Miguel Dohmen Apastegui.
12/06/2012 | Administración LocalMunicipal
Arteixo
Secretaría Xeral
Convocatoria de subvencións para actividades deportivas 2012

O Concello de Arteixo abre o prazo para a presentación de solicitudes da Convocatoria de subvencións para actividades deportivas 2012. De conformidade co disposto no apartado 21 das bases da Ordenanza Xeral reguladora da concesión de subvencións municipais comunícase que as entidades deportivas e deportistas individuais interesados en solicitar subvencións para actividades deportivas 2012 deberán presentar as solicitudes no prazo de UN MES contado a partir do día seguinte ao da publicación da correspondente convocatoria no Boletín Oficial da Provincia. Os impresos de solicitudes poden atoparse no Concello, no Servizo Municipal de Deportes e na páxina web do Concello (www.arteixo.org) Arteixo a 01 de xuño de 2012 O ALCALDE Por Delegación Decreto 989/2011 Asdo.- Purificación Zas Rodriguez CONCELLEIRA DE DEPORTES
12/06/2012 | Administración LocalMunicipal
Cesuras
Anuncio exposición pública da conta xeral do exercizo 2011

Formulada e rendida a Conta Xeral desta Entidade correspondente ao exercizo de 2011, integrada polas contas e estados a que fai referencia o artigo 209 do RDL 2/2004, do 5 de marzo, polo que se aproba o Texto refundido da lei reguladora das facendas locais, e informada pola Comisión Especial de Contas, exponse ao público, cos documentos que a xustifican, na Secretaría deste Concello, polo espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados poidan examinala e formular por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 193 do citado texto legal e demais disposicións corcordantes vixentes. Cesuras, 5 de xuño de 2012.- O ALCALDE, Asdo.: Julián Lucas Ramírez.
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30339. Acometida

CLAVE: DH W.15.30339 Dona María Manuela Iglesias Taibo con CIF XXXXXXXXX, e con enderezo en Lugar Oca, nº 16.15147 Coristanco. Solicita AUTORIZACIÓN para acometida eléctrica, na zona de Dominio Público Hidráulico e policía do río Anllós, no lugar de do Fomento, no T. M. de Carballo. As obras solicitadas consisten na acometida eléctrica mediante paso de cableado por tuberia anclados a unha ponte O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 30 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
12/06/2012 | Administración LocalMunicipal
Narón
Intervención
Prescrición de pagamentos duplicados ou excesivos

EDICTO Iniciado polo Concello de Narón expediente de prescrición de pagos duplicados ou excesivos por importe de 13.134,99 €, correspondentes a ingresos realizados polos contribuíntes nos exercicios 1999, 2004, 2005, 2006 e 2007, relativos a distintos conceptos recadatorios dos que é titular o Concello, que están cedidos en xestión de cobro á Deputación e que non foi reclamada a súa devolución nun prazo de catro anos, exponse ó público durante o prazo de dez días hábiles, a contar dende o seguinte á data de publicación deste edicto no B. O. P. para que os interesados poidan comparecer nos servizos económicos, sitos na 4.ª pranta do pazo do Concello, e formular os reparos ou observacións que estimen oportunos. A publicación deste edicto servirá de notificación aos interesados do outorgamento do trámite de audiencia. Narón, 01 de xuño de 2012. O alcalde Asdo.: José M. Blanco Suárez
12/06/2012 | Administración LocalMunicipal
Bergondo
Secretaría
Vehículo abandonado na vía pública

Por parte da policía local deste concello, deuse traslado da existencia dun vehículo automóbil abandonado na vía pública dende outubro de 2011, marca Peugeot, modelo 406, cor azul con matrícula KS 02 BGE. No citado informe, o axente indica que pola matricula é un vehículo con orixe na Gran Bretaña, polo que non poden facilitar os datos de propiedade, por non ter acceso á placas estranxeiras na Base de Datos da Dirección Xeral de Tráfico. Logo de ver a definición de residuo sólido urbano, contida no artigo 4 da Lei 10/2008, de residuos de Galicia, onde se inclúen os vehículo abandonados, e, tendo en conta o artigo 63 da dita Lei, no que se tipifica como infracción leve “el abandono o vertido de residuos. en la vía pública”. Así mesmo, a Lei 22/2011, de 28 de xullo, de residuos y suelos contaminados, recolle, entre outros, no seu artigo 46.3. A los efectos de esta Ley se considerarán infracciones graves, e no seu apartado c) “el abandono, vertido o eliminación incontrolado de cualquier tipo de residuos no peligrosos sin que se haya puesto en peligro grave la salud de las personas o se haya producido un daño o deterioro grave para el medio ambiente” Considerando todo o anterior, RESOLVO: Primeiro: Incoar expediente para declarar RSU (residuo sólido urbano) o vehículo marca Peugeot, modelo 406, cor azul con matrícula KS 02 BGE. Segundo: Publicar no Boletín Oficial da Provincia da Coruña, así como proceder á remisión da notificación para a súa inserción no Taboleiro de anuncios da embaixada de España en Gran Bretaña, segundo se recolle no artigo 59.5 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común. Terceiro: Requirir o/á propietario/a do vehículo para que proceda á súa retirada da vía pública no prazo de quince (15) días hábiles, contados desde o seguinte á recepción da presente resolución, e advertirlle que, de non ser retirado no prazo indicado procederá a declararse como RSU e será entregado a un xestor autorizado correndo a titular do vehículo con todos os gastos que tales actuacións poidan ocasionar. Así mesmo procederá a incoar expediente sancionador por abandono de residuo na vía pública, na súa contra. Bergondo, 4 de xuño de 2012. A alcaldesa Alejandra Pérez Máquez
12/06/2012 | Administración LocalMunicipal
Malpica de Bergantiños
Recadación
Aprobación inicial do suplemento de crédito 1/2012

O Pleno do Concello de Malpica de Bergantiños (A Coruña), en sesión ordinaria celebrada o día 31 de maio de 2012, aprobou inicialmente o suplemento de créditos nº 1/2012, por importe de 115.361,27 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 5 de xuño de 2012 O ALCALDE Asdo./ Eduardo-José Parga Veiga
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23504. Comunidade de Usuarios Agra das Xestas. Concello da Baña

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 30 de maio de 2012 e como resultado do expediente incoado ó efecto, outorgóuselle á Comunidade de Usuarios Agra das Xestas, unha concesión dun caudal de auga de 0,33 l/s procedente dun manancial situado no lugar de Corneira, na parroquia de Corneira (San Cristovo), no concello da Baña (A Coruña), con destino a uso doméstico e gandeiro. Número Expte.: DH. A15.23504 Santiago de Compostela, 30 de maio de 2012 A subdirectora xeral de Xestión do Dominio Público Hidráulico Diane Elizabeth Bergos Higueruelo. Ljiljana Malpica Sanchez Majano
12/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28121. Delfín Guardado Vilacoba. Concello de Val do Dubra

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 30 de maio de 2012 e como resultado do expediente incoado ó efecto, outorgóuselle á Delfín Guardado Vilacoba, unha concesión dun caudal de auga de 0,102 l/s procedente dun pozo situado no lugar de Maxais, na parroquia de Coucieiro (San Martiño), no concello de Val do Dubra (A Coruña), con destino a uso doméstico e gandeiro. Número Expte.: DH. A15.28121 Yanyun San Gregorio Pettersson Compostela, 30 de maio de 2012 A subdirectora xeral de Xestión do Dominio Público Hidráulico Miriam Soledad Tala Bobos. Verena Jebara Belfquih
12/06/2012 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)" Ferrol a 29 DE MAYO DE 2012 O Instrutor do Procedemento Jose Antonio Chao Cabana
12/06/2012 | Administración LocalMunicipal
Arzúa
Baixas de oficio no padrón municipal de habitantes

Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Depàrtamento de Estadistica do Concello de Arzúa, ARZUA, 4 de xuño de 2012 O ALCALDE: José Luis García López